Document ID: /roh_data/filtered/fineweb-2-filterrobots_roh.jsonl.gz/34281

Venderdi suentermezdi è crudà ensemen a Claustra il tetg dal bogn serrà dal «Hotel Sport». Sa blessà saja nagin sco quai ch'il directur da l'hotel Jean-Claude Huber ha declerà a la Südostschweiz.
Gia la gievgia hajan ins udì co il tetg haja fatg ramurs nunusitadas. Silsuenter sajan lura er stà da vesair stgarps en il tetg. Sinaquai hajan ins immediat evacuà tuttas persunas. I sa tractia bain d'in bajetg pli vegl, dentant cun questa sballunada n'hajan ins betg quintà.
Motivs vegnan examinads
Il directur dal hotel da trais stailas Jean-Claude Huber, ensemen cun differents inschigniers sajan vid sclerir la raschun pertge ch'il tetg haja pudì dar ensemen.
RR novitads 18:00